CELEX: 32010R0387
Language: sl
Date: 2010-05-06
Title: Uredba Komisije (EU) št. 387/2010 z dne 6. maja 2010 o spremembi Uredbe (ES) št. 1121/2009 o določitvi podrobnih pravil za izvajanje Uredbe Sveta (ES) št. 73/2009 v zvezi z minimalno predpisano površino za prehodna plačila za sadje in zelenjavo na Cipru ter s shemo enotnega plačila na površino za kmete na Poljskem in Slovaškem

7.5.2010   
            
            
               SL
            
            
               Uradni list Evropske unije
            
            
               L 114/1
            
         UREDBA KOMISIJE (EU) št. 387/2010
   z dne 6. maja 2010
   o spremembi Uredbe (ES) št. 1121/2009 o določitvi podrobnih pravil za izvajanje Uredbe Sveta (ES) št. 73/2009 v zvezi z minimalno predpisano površino za prehodna plačila za sadje in zelenjavo na Cipru ter s shemo enotnega plačila na površino za kmete na Poljskem in Slovaškem
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (1) ter zlasti člena 142(c) in (e) Uredbe,
   ob upoštevanju naslednjega:
   
               (1)
            
            
               V skladu s členom 5(1) Uredbe Komisije (ES) št. 1121/2009 z dne 29. oktobra 2009 o določitvi podrobnih pravil za izvajanje Uredbe Sveta (ES) št. 73/2009 v zvezi s shemami podpor za kmete iz naslovov IV in V Uredbe (2) se lahko prehodna plačila za sadje in zelenjavo iz člena 1(1)(g) navedene uredbe odobrijo le za površine, za katere so bili vloženi zahtevki za pomoč vsaj za 0,3 hektara. Ciper je z dopisoma z dne 18. februarja 2010 in z dne 1. marca 2010 Komisijo seznanil s specifično velikostjo kmetijskih gospodarstev in s strukturo zahtevkov za pomoč v zvezi s prehodnimi plačili za sadje in zelenjavo, odobrenimi za agrume. Na podlagi teh informacij je treba minimalno površino, za katero se to plačilo odobri, zmanjšati na 0,1 hektara.
            
         
               (2)
            
            
               Člen 124(1) Uredbe (ES) št. 73/2009 določa pravila za opredelitev kmetijskih površin novih držav članic v okviru sheme enotnega plačila na površino iz člena 122 navedene uredbe.
            
         
               (3)
            
            
               V skladu s členom 89 Uredbe (ES) št. 1121/2009 so kmetijske površine za Poljsko in Slovaško določene v Prilogi VIII k navedeni uredbi.
            
         
               (4)
            
            
               Poljska je z dopisom z dne 1. decembra 2009 Komisijo obvestila, da je pregledala svoje obdelane kmetijske površine, ki so upravičene do vključitve v shemo enotnega plačila na površino v skladu s členom 124(1) Uredbe (ES) št. 73/2009. Pregled je opravila zaradi posodobitve sistema identifikacije enot rabe ali poljin iz člena 17 Uredbe (ES) št. 73/2009, ki je pokazal, da je bil delež obdelanih kmetijskih površin v dobrem kmetijskem stanju na dan 30. junija 2003 manjši od predvidenega. Kmetijsko površino za vključitev v shemo enotnega plačila na površino je zato treba zmanjšati na 14 137 000 ha.
            
         
               (5)
            
            
               Slovaška je z dopisom z dne 4. januarja 2010 Komisijo obvestila, da je pregledala svoje obdelane kmetijske površine, ki so upravičene do vključitve v shemo enotnega plačila na površino v skladu s členom 124(1) Uredbe (ES) št. 73/2009. Pregled je opravila zaradi izkušenj, pridobljenih v zadnjih letih pri preverjanju pogojev za upravičenost do enotnega plačila na površino v okviru sheme enotnega plačila na površino, ki so pokazale, da je bil delež obdelanih kmetijskih površin v dobrem kmetijskem stanju na dan 30. junija 2003 manjši od predvidenega. Kmetijsko površino za vključitev v shemo enotnega plačila na površino je zato treba zmanjšati na 1 865 000 ha.
            
         
               (6)
            
            
               Uredbo (ES) št. 1121/2009 je zato treba ustrezno spremeniti.
            
         
               (7)
            
            
               Sprememba, ki jo določa ta uredba, se mora uporabljati za premijska obdobja z začetkom 1. januarja 2010.
            
         
               (8)
            
            
               Ukrepi iz te uredbe so v skladu z mnenjem Upravljalnega odbora za neposredna plačila –
            
         SPREJELA NASLEDNJO UREDBO:
   Člen 1
   Uredba (ES) št. 1121/2009 se spremeni:
   
               1.
            
            
               v členu 5(1) se tretji pododstavek nadomesti z naslednjim besedilom:
               „V primeru Grčije in Cipra se prehodna plačila za sadje in zelenjavo iz člena 1(1)(g) odobrijo le za površine, za vsako vrsto pridelka, za katere je bil vložen zahtevek za površine velikosti vsaj 0,1 hektarja, kjer vsaka obdelana parcela presega najmanjšo velikost, ki jo je določila država članica v skladu z omejitvami iz člena 13(9) Uredbe (ES) št. 1122/2009.“
            
         
               2.
            
            
               Priloga VIII se spremeni:
               
                           (a)
                        
                        
                           vrstica, ki se nanaša na Poljsko, se nadomesti z naslednjim:
                           
                                       „Poljska
                                    
                                    
                                       14 137“
                                    
                                 
                     
                           (b)
                        
                        
                           vrstica, ki se nanaša na Slovaško, se nadomesti z naslednjim:
                           
                                       „Slovaška
                                    
                                    
                                       1 865“
                                    
                                 
                     
         Člen 2
   Ta uredba začne veljati dan po objavi v Uradnem listu Evropske unije.
   Uporablja se za zahtevke za pomoč, ki se nanašajo na premijska obdobja z začetkom od 1. januarja 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. maja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 30, 31.1.2009, str. 16.
   
      (2)  UL L 316, 2.12.2009, str. 27.